|  |
| --- |
| **IZVJEŠĆE O PROVEDENOM SAVJETOVANJU** **SA ZAINTERESIRANOM JAVNOŠĆU** |
| Naslov dokumenta | Nacrt Odluke o izmjenama i dopuni Odluke o načinu i naplati parkiranja na javnim parkiralištima na području Grada Koprivnice |
| Stvaratelj dokumenta | vijećnik Gradskog vijeća Darko Tetec |
| Cilj i glavne teme savjetovanja | Ustavni sud RH donio je presudu da se ne smije naplaćivati kazna za parkiranje, jer ugovorene kazne se ne mogu primjenjivati za novčana potraživanja.Nakon toga gradovi su kazne za parkiranje zamaskirali u dnevne parkirne karte.U Koprivnici je „Odlukom o načinu i naplati parkiranja na javnim parkiralištima na području Grada Koprivnice“ određena visina dnevne karte od 80 kn.Ovu cijenu dnevne karte nije moguće opravdati ni na koji način pa čak niti na način na koji su to neki gradovi pokušali uz objašnjenje da je to karta koja vrijedi 24 sata i da je suma satne karte x 24.Na primjeru grada Koprivnice, čak ni takvo nakaradno tumačenje nema pokriće, jer u II zoni sat parkiranja je 2 kn i kada bi i prihvatili da se naplati 24 sata (a naplata parkiranja provodi se samo 10 sati tijekom dana a ne 24) to bi iznosilo 48 kn a ne 80.Obrazloženje kojim se pokušava naći opravdanje svodi se uglavnom na tezu da se velikom visinom dnevne karte destimulira dugotrajno parkiranje i da se želi postići veći protok vozila!Zašto onda davatelj usluge putem dnevne karte od 24 sata omogućava da vozila mogu ostati dulje nego je ograničeno i time sami omogućavaju dugotrajno parkiranje?! Svi znamo zašto je to tako.Nekoliko sudskih sporova koji su vođeni po pitanju naplate dnevne karte, završili su u korist građana, a većina se oslanjala na Zakon o zaštiti potrošača čl. 54 koji kaže „nije dopušteno isporučiti potrošaču proizvod ili uslugu koju potrošač nije unaprijed naručio, ako je riječ o naplatnom postupku,…“Napokon je država počela reagirati na ovo nasilje i pljačku prema građanima.Ministarstvo gospodarstva krenulo je u inspekcijski nadzor gradova. Takav model naplate dnevnih parkirnih karata inspekcija je prošli mjesec srušila u Opatiji i Cirkvenici.Inspekcija kreće i u druge gradove a prvi je na udaru Zagreb. Kada će na red doći Koprivnica?  |
| Datum dokumenta | siječanj 2016. godine  |
| Je li nacrt bio objavljen na internetskim stranicama ili na drugi odgovarajući način?Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?Ako nije, zašto? | Nacrt Odluke objavljen je na internetskoj stranici Grada Koprivnice www.koprivnica.hrJavno savjetovanje trajalo je jedanaest dana te je bilo otvoreno od 22. siječnja do 01. veljače 2016. godine.  |
| Koji su predstavnici zainteresirane javnosti dostavili svoja očitovanja odnosno primjedbe? | Tijekom internetske javne rasprave nije pristiglo nijedno očitovanje odnosno primjedba predstavnika zainteresirane javnosti.  |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. |
| Tko je i kada izradio izvješće o provedenom savjetovanju? | Ime i prezime:Marija Potroško Kovačić | Datum:1. veljače 2016.
 |